stanford-oval/wikipedia huggingface dataset:
ארמין, נסיך ליפה
ביוגרפיה

ארמין נולד ב-18 באוגוסט 1924 בדטמולד ללאופולד הרביעי, נסיך ליפה ולאשתו השנייה, אנה, נסיכת איזנבורג ובידינגן, בתם של ברונו, נסיך איזנבורג ובידינגן השלישי וברטה, רוזנת קסטל-רידנהאוזן. ארמין היה בן דוד ראשון של הנסיך ברנהרד, נסיך ליפה-ביסטרפלד, בן זוגה של יוליאנה, מלכת הולנד, ואף שימש כשושבין בחתונתם בשנת 1937.
בשנת 1949 מת אביו, וארמין ירש את תאריו ונחלותיו. ב-22 במרץ 1953, הוא ויתר על המיקום שלו לטובת אחיו למחצה, הנסיך לאופולד. מהלך זה גרם למחלוקת בתוך הבית, וכמה נסיכים התחילו בהליכים משפטיים. הנסיך לאופולד ויתר בשנת 1958 על ראשות הבית לטובת אחיו הבכור, הנסיך ארנסט. מאוחר יותר באותה שנה, הוסכם על ידי כל הנסיכים הנוכחים באספה שהתקיימה, כי הנסיך המבוגר ביותר החי בגרמניה הוא יהיה ראש הבית, ובשל כך הפך הנסיך זימון קזימיר לראש הבית.
למרות שהסכים לכך בזמנו, ארנסט אוגוסט, נסיך ליפה, בנם של יוליוס ארנסט, נסיך ליפה ומריה, דוכסית מקלנבורג, מאוחר יותר הוא שינה את דעתו, מתוך אמונה כי כל נסיכי הבית, ולא רק אלו שחיים בגרמניה, צריכים להיחשב. בסופו של דבר הוא מת בשנת 1990, ובנו פרידריך וילהלם, נסיך ליפה המשיך את טענותיו לראשות הבית. בנוסף, הנסיך ארמין טען שהוא לא חושב שהחלטתו בשנת 1953 הייתה בלתי חוזרת, טען גם הוא להיותו ראש הבית, בהתחשב בעובדה כי הוא ירש את ההון המשפחתי, כולל אדמות חקלאיות, יערות, וטירת דטמולד, בה הוא התגורר.
ב-20 באוגוסט 2015 מת ארמין בדטמולד, ובנו שטפן, נסיך ליפה ירש את תאריו ונחלותיו.
משפחתו

ב-27 במרץ 1953 התחתן ארמין עם טראוטה בקר, בתם של גוסטב בקר ושרלוטה מאייר בגטינגן, גרמניה, ונולד להם בן אחד:
שטפן, נסיך ליפה (נולד ב-1959).
הערות שוליים

↑  "Crown Princess Juliana of the Netherlands & Prince Bernhard of Lippe-Biesterfeld -1937". Royal Forums.
| --- | --- |
בקרת זהויות :  GND: 105108685  ISNI: 0000 0000 0346 4733  VIAF: 42292536   WorldCat (עם VIAF): 42292536
ארון פול

| --- | --- |

פול בכנס קומיק-קון, 2018
 לידה:  27 באוגוסט 1979 (בן 45) ארצות הברית אמט, איידהו, ארצות הברית
 שם לידה:  Aaron Paul Sturtevant 
 מדינה:  ארצות הברית 
 תקופת הפעילות:  מ-1998
 מקום לימודים:  Centennial High School 
 בת זוג:  לורן פרסקיאן (2013-הווה)
 צאצאים:  Story Annabelle Paul 
 מספר צאצאים:  2
 פרסים והוקרה:  פרס אמי לשחקן המשנה הטוב ביותר בסדרת דרמה (2010)  פרס אמי לשחקן המשנה הטוב ביותר בסדרת דרמה (2012)  פרס אמי לשחקן המשנה הטוב ביותר בסדרת דרמה (2014) 
 פרופיל ב-IMDb
 
ארון פול סטרטוונט (באנגלית: Aaron Paul Sturtevant; נולד ב-27 באוגוסט 1979) הוא שחקן אמריקאי זוכה שלושה פרסי אמי על תפקידו כדמות ג'סי פינקמן בסדרת דרמת הפשע "שובר שורות", אותה גם גילם בסרט ההמשך העלילתי "אל קמינו: שובר שורות - הסרט".
ביוגרפיה

ארון פול סטרטוונט נולד בעיר אמט, איידהו שבארצות הברית. בנם של דרלה (לבית היינס) ורוברט סטרטוונט, כומר בפטיסטי. הוא הצעיר מבין חמישה ילדים. לאחר שסיים את לימודיו בתיכון נסע עם אימו עד ללוס אנג'לס. הוא עבד כסדרן בקולנוע בסרטי יוניברסל בהוליווד.
קריירת משחק

ב-1996, נרשם פול לתחרות דוגמנות של חברת "IMTA". הוא הגיע למקום השני והוחתם על ידי סוכן.
בשנת 1999, הופיע לראשונה בטלוויזיה כשחקן אורח בסדרות "בוורלי הילס 90210", "מלרוז פלייס", "מפגשים מהסוג האישי" וב-2000, הופיע לראשונה בקולנוע כשחקן משנה בקומדיה הרומנטית "כל מה שצריך" בכיכובו של ג'יימס פרנקו. באותה שנה הוא דיבב את דמותו של צ'אק בסרט "הצילו! אני דג". בשנת 2001, שיחק בסרט "קיי-פקס" לצידו של קווין ספייסי. בשנת 2002, הופיע בקליפ של להקת קורן לשיר "Thoughtless", והתארח בסדרות "NYPD Blue", "המשפט של איימי" ו-"CSI". ב-2003, התארח בסדרות "ER" ו-"CSI: מיאמי". בשנת 2005, התארח בסדרות "ורוניקה מארס", "ג'ואן מארקדיה" ו"מחשבות פליליות". ב-2006, שיחק בסרט "משימה בלתי אפשרית 3" לצד טום קרוז, והתארח בסדרות "הלוחשת לרוחות" ו"בונז". בשנת 2007, פרץ לתודעה בפעם הראשונה בסדרת הדרמה "אהבה גדולה" בתפקיד סקוט קוויטמן.
החל משנת 2008 הופיע בסדרה שובר שורות בתפקיד מוביל במשך 5 עונותיה, בתפקיד ג'סי פינקמן שותפו של וולטר ווייט (בריאן קראנסטון) לעסקי הסמים וזכה בשלושה פרסי אמי (מתוך חמש מועמדויות) לשחקן המשנה הטוב ביותר בסדרת דרמה ובפרס סאטורן, ואף קיבל מועמדות לפרס גלובוס הזהב הנחשב. פול זכה להערכה רבה ממעריצים וממבקרים על תפקידו בחמש עונות של סדרת הדרמה "שובר שורות". ע"פ התסריט המקורי של יוצר הסדרה וינס גיליגאן דמותו של פול הייתה אמורה למות בעונה הראשונה, אך לאחר שראה את הכימיה שנוצרה בינו ובין בריאן קראנסטון הוא החליט לשנות את התסריט ולהמשיך את העלילה של ג'סי פינקמן.
ב-2009 הופיע פול בסרט האימה "הבית האחרון משמאל" בתפקיד משני. בשנת 2012, כיכב בסרט הדרמה "מרוסקת" לצד מרי אליזבת' וינסטד. ב-2013 התארח בסדרה משפחת סימפסון ודיבב את דמותו של ג'סי פינקמן מ"שובר שורות".
החל מ-2014, פול מפיק ומדבב בסדרה "בוג'ק הורסמן". בנוסף באותה שנה, כיכב בסרטים "הצורך במהירות", "ארוכה הדרך למטה" ו"אקסודוס: אלים ומלכים". בשנת 2016 החל לשחק בתפקיד ראשי בסדרת הדרמה "הדרך", אשר שודרה בשירות הסטרימינג "הולו" במשך 3 עונות בשנים 2016–2018. בשנת 2019 שיחק בסדרת הטלוויזיה "לומר את האמת" ברשת אפל TV פלוס, לצידן של אוקטביה ספנסר וליזי קפלן. ב-2020 לוהק לעונה השלישית של סדרת הטלוויזיה "וסטוורלד" ב-HBO כקיילב.
בפברואר 2025 הצטרף לצוות השחקנים בסרט "Bear Country" ויגלם את ג'ף, מורה בקולג' קהילתי שמסתבך בעל כורחו במזימת שוד של שוטר מושחת.
חייו האישיים

בשנת 2010 החל לצאת עם השחקנית והבמאית לורן פרסקיאן. בערב השנה החדש של 2012 הם התארסו, ונישאו ב-26 במאי 2013. בתם הראשונה, נולדה בפברואר 2018. באפריל 2022 נולד להם ילד שני. המשפחה מתגוררת באיידהו.
ב-2013, עזר פול לגייס 1.8 מיליון דולר למען הארגון ללא כוונת רווח שהקימה אשתו, "Kind Campaign" הנאבקת בבריונות.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2000 | כל מה שצריך (אנ') | פלויד |  |
| 2000 | הצילו! אני דג | צ'אק | דיבוב |
| 2001 | קיי-פקס | מייקל פאוול |  |
| 2002 | יחצ"ן המסיבות | בחור שתוי |  |
| 2004 | הפכים מושלמים | מונטי ברדנט |  |
| 2005 | גורל כאילו אכזר כזה | ג'ונתן ווארטון |  |
| 2006 | Choking Man | ג'רי |  |
| 2006 | משימה בלתי אפשרית 3 | ריק |  |
| 2007 | Daydreamer | קלינטון רורק |  |
| 2008 | Say Goodnight | ויקטור |  |
| 2009 | הבית האחרון משמאל | פרנסיס |  |
| 2010 | Wreckage | ריק |  |
| 2012 | מרוסקת | צ'ארלי האנה |  |
| 2013 | לפענח את אנני פרקר | פול |  |
| 2014 | הצורך במהירות | טובי מרשל |  |
| 2014 | ארוכה הדרך למטה | ג'יי.ג'יי מגוויר |  |
| 2014 | הליון | הוליס וילסון | גם מפיק בפועל |
| 2014 | אקסודוס: אלים ומלכים | יהושע בן נון |  |
| 2015 | עין בשמים | סטיב ווטס |  |
| 2015 | אבות ובנות | קמרון |  |
| 2016 | 999 | גייב וולץ |  |
| 2016 | סוכן וחצי | פיל סטנטון |  |
| 2016 | Kingsglaive: Final Fantasy XV | ניקס | דיבוב |
| 2016 | The 9th Life of Louis Drax | פיטר |  |
| 2016 | נעדרת | דייוויד |  |
| 2018 | אישה אמריקאית | כריס |  |
| 2018 | הבית | בריאן פאלמר |  |
| 2019 | שומר שתיקה | האיש | גם מפיק |
| 2019 | אל קמינו: שובר שורות - הסרט | ג'סי פינקמן | גם מפיק |
| 2020 | הדרך לחיים | אדם ניסקאר |  |
| 2022 | כפולה | טרנט |  |
| 2025 | Ash | בריון |  |
| יפורסם בהמשך | Bear Country | ג'ף |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1999 | בוורלי הילס 90210 | צ'אד | פרק: "Fortune Cookie" |
| 1999 | מלרוז פלייס | נער אחווה | פרק: "The Daughterboy" |
| 1999 | סוף סוף סוזן | זיפר | פרק: "A Day in the Life" |
| 1999 | מפגשים מהסוג האישי | תלמיד | פרק: "Dick's Big Giant Headache: Part II" |
| 2000 | תתאפס על עצמך | דרק | פרק: "History Lessons" |
| 2001 | אדי מקדאוד | איתן | פרק: "Eddie Loves Tori" |
| 2001 | המחלקה | טיילר פטרסון | פרק: "Hero" |
| 2001 | Nikki | סקוט | פרק: "Family Lies" |
| 2001 | הסניגור (אנ') | איתן ריטר | פרק: "The Men from the Boys" |
| 2001 | תיקים באפלה | דייוויד "וינקי" ווינקל | פרק: "Lord of the Flies" |
| 2002-2001 | המשפט של איימי | "אקס ריי" קונקלין | 2 פרקים |
| 2002 | NYPD Blue | מרקוס קנטון | פרק: "Oh, Mama!" |
| 2002 | CSI | פיטר האצ'ינס ג'וניור | פרק: "Felonious Monk" |
| 2002 | מורשת העטלף (אנ') | ג'רי | פרק: "Pilot" |
| 2002 | Wasted | אוון טרנר | סרט טלוויזיה |
| 2003 | ER | דאג | פרק: "A Saint in the City" |
| 2003 | Kingpin | בחור מסטול | פרק: "El Velorio" |
| 2003 | CSI: מיאמי | בן גורדון | פרק: "Grave Young Men" |
| 2003 | Threat Matrix | שיין | פרק: "Natural Borne Killers" |
| 2004 | Line of Fire | דרו פארקמן | פרק: "Mother & Child Reunion" |
| 2005 | ורוניקה מארס | אדי | פרק: "Silence of the Lamb" |
| 2005 | ג'ואן מארקדיה | דנונזיו | פרק: "Secret Service" |
| 2005 | פוינט פלזנט | מארק אוונס | 3 פרקים |
| 2005 | מחשבות פליליות | מייקל זיזו | פרק: "The Popular Kids" |
| 2005 | תא רדום | נער מתבגר | פרק: "Al-Faitha" |
| 2006 | בונז | סטו אליס | פרק: "The Superhero in the Alley" |
| 2006 | הלוחשת לרוחות | לינק | פרק: "Fury" |
| 2011-2007 | אהבה גדולה | סקוט קוויטמן | 14 פרקים |
| 2013-2008 | שובר שורות | ג'סי פינקמן | תפקיד ראשי; (5 עונות); 62 פרקים |
| 2012 | רובוט צ'יקן | גלן | דיבוב; פרק: "Robot Chicken DC Comics Special" |
| 2013-2012 | טרון: הזריחה | סיירוס | דיבוב; 3 פרקים |
| 2013 | משפחת סימפסון | ג'סי פינקמן | דיבוב; פרק: "What Animated Women Want" |
| 2013 | סאטרדיי נייט לייב | ג'סי פינקמן | פרק: "Tina Fey/Arcade Fire" |
| 2020-2014 | בוג'ק הורסמן | טוד צ'אבז | דיבוב; 77 פרקים גם מפיק בפועל |
| 2018-2016 | הדרך | אדי ליין | תפקיד ראשי; (3 עונות); 36 פרקים גם מפיק |
| 2017 | מראה שחורה | גיימר691 | פרק: "USS Callister" |
| 2019 - 2020 | למען האמת (אנ') | וורן קייב | תפקיד ראשי (עונה 1); 8 פרקים |
| 2020 | וסטוורלד | קיילב ניקולס | תפקיד ראשי (עונה 3); 8 פרקים |
| 2022 | סמוך על סול | ג׳סי פינקמן | TBA |
| 2023 | מראה שחורה | קליף סטנפילד | פרק: "Beyond the Sea" |
הערות שוליים

1 2  Andreas Wiseman, Aaron Paul, Luke Evans & Daniel Zovatto Join Russell Crowe In ‘Bear Country’, Deadline, ‏2025-03-04 (באנגלית אמריקאית)
| --- | --- |
בקרת זהויות :  NLI: 987007438728305171  PLWABN: 9812646294305606  BIBSYS: 11011846  BNE: XX5321598  BnF: cb166605568 (data)  GND: 140373020  ISNI: 0000 0001 1461 591X  LCCN: no2008130488  MusicBrainz: 93ccab57-8b1f-48c5-a2f9-9a30dce38fe4  NKC: xx0186185  NLK: KAC2020L5080  NTA: 37703147X  SUDOC: 224209876  VIAF: 63828997   WorldCat (עם VIAF): 63828997
מילטון גלייזר

| --- | --- |

 לידה:  26 ביוני 1929 הברונקס, ארצות הברית 
 פטירה:  26 ביוני 2020 (בגיל 91) מנהטן, ארצות הברית 
 מקום קבורה:  בית העלמין לאמנים וודסטוק 
 מקום לימודים:  קופר יוניון  התיכון למוזיקה ולאמנות 
 הושפע על ידי:  פיירו דלה פרנצ'סקה 
 יצירות ידועות:  I Love New York, Untitled 
 פרסים והוקרה:  המדליה הלאומית לאומנויות  מדליית AIGA  תוכנית פולברייט  פרסי העיצוב הלאומיים 
 www.miltonglaser.com
 
מילטון גלייזר (באנגלית: Milton Glaser;‏ 26 ביוני 1929 – 26 ביוני 2020) היה מעצב גרפי יהודי אמריקאי. בין יצירותיו המפורסמות נמנים לוגו "I Love New York", כרזה של בוב דילן משנת 1966, הלוגו של DC קומיקס, אוניברסיטת סטוני ברוק ומבשלת ברוקלין (אנ'). בשנת 1954 הקים את אולפני Push Pin לעיצוב גרפי, יחד עם קליי פלקר ייסד את מגזין ניו יורק, וכמו כן הקים את Milton Glaser, Inc.
יצירות האמנות שלו הוצגו במגוון תערוכות, והוצבו באוספים קבועים במוזיאונים רבים ברחבי העולם. לאורך שנות הקריירה שלו, עיצב פוסטרים רבים, פרסומים ועיצובים אדריכליים. גלייזר קיבל פרסים רבים על עבודותיו, ביניהם פרס המדליה הלאומית לאמנויות מהנשיא ברק אובמה בשנת 2009 והיה למעצב הגרפי הראשון בהיסטוריה שקיבל פרס זה.
קורות חיים

מילטון גלייזר נולד בברונקס, ניו יורק שבארצות הברית.
בשנת 1968 ייסד את כתב העת "ניו יורק" יחד עם קליי פלקר.
ב-1969 הפיק ועיצב את "Short Subject", הידוע בכינויו "מיקי מאוס בווייטנאם", סרט קצר נגד מלחמת ווייטנאם.
נפטר ביום הולדתו ה-91 במנהטן כתוצאה של שבץ מוחי ואי-ספיקת כליות.
I Love New York

בשנת 1977, בעקבות משבר תיירותי בניו יורק, שכר ויליאם ס. דויל, סגן הנציב של מחלקת המסחר של מדינת ניו יורק, את שירותיה של סוכנות הפרסום מרי וולס לורנס בניהולה של מרי וולס, במטרה לפתח קמפיין שיווקי עבור המדינה. ואת מילטון גלייזר, על מנת שיעבוד על הקמפיין וייצור עיצוב המבוסס על מסע הפרסום של מרי וולס.
את הטיוטה הראשונה יצר גלייזר במהלך שנסע במונית בניו יורק. הוא צויר בעפרון אדום על חתיכות נייר וכלל את האות I יחד עם צורת לב אדום ואחריה "New York". לאחר מכן, הוא החליט להציב את "I ❤" מעל האותיות "NY" - ראשי התיבות של "New York". לימים הסביר שייתכן והוא הושפע באופן סימבולי מיצירתו של אמן הפופ ארט האמריקני רוברט אינדיאנה, אהבה.
גלייזר ציפה שהקמפיין יימשך רק כמה חודשים ספורים ועשה את עבודתו כפרו בונו אך תוך זמן קצר הפך הלוגו לאייקון מרכזי בתרבות הפופולרית, המשיך להימכר במשך עשרות השנים הבאות, הלוגו מכניס למדינת ניו יורק 30 מיליון דולר בכל שנה. בתרבות הפופולרית ובניגוד לכוונה המקורית של היוצרים, הפך הלוגו למזוהה עם העיר ניו יורק ועם יציאתו החלו חנויות מזכרות בעיר למכור מגוון מוצרים מעוטרים בלוגו המפורסם, החל מכוסות קפה ועד חולצות וכובעים.
השרטוט המקור ולוחות העבודה של גלייזר נתרמו על ידי דויל לאוסף הקבוע של המוזיאון לאמנות מודרנית, מנהטן, ניו יורק.
לאחר פיגועי 11 בספטמבר החלו חולצות בכיתוב "I Love New York" להתבלט בעיר כחלק מרצון התושבים לחזק את חוסנם ואחדותם ומבקרים רבים בעיר רכשו ולבשו את החולצות הנושאות את הלוגו של "I Love New York" לאות תמיכה בתושבים.
בעקבות הפיגועים יצר גלייזר גרסת כרזה מיוחדת עם כתם שחור קטן על סמל הלב האדום המסמל את אתר מרכז הסחר העולמי. כשתחת הלוגו הוסיף את המילים "More Than Ever" ("יותר מתמיד"). הכרזה פורסמה בניו יורק דיילי ניוז ושימשה לגיוס כספים עבור ארגוני צדקה אשר תמכו בנפגעי הפיגועים.
עבודות נבחרות

I Love New York
Brooklyn Brewery
DC Comics, 1977–2005
Stony Brook University
Stony Brook Southampton
הערות שוליים

1 2 3  NYC Fun Facts: The Surprising History of the Iconic "I Love NY" Logo - Untapped New York, Untapped New York, ‏3 במאי 2017
1 2 3  The Story Behind I Heart New York, Buy T-Shirts Online, ‏4 בפברואר 2015
1 2 3 4  A Heart in the Right Place | Cooper Hewitt, Smithsonian Design Museum, www.cooperhewitt.org, ‏2013-09-11 (באנגלית אמריקאית)
1 2    Alastair Sooke, ‏Milton Glaser: his heart was in the right place, The Telegraph, 7 February 2011
| --- | --- |
בקרת זהויות :  NLI: 987007261734405171  PLWABN: 9813215117005606  BIBSYS: 99013954  BNE: XX949508  BnF: cb12401227z (data)  CiNii: DA07033992  GND: 118695266  ICCU: RAVV023501  ISNI: 0000 0001 1078 5743  KulturNav: 2cd6ca28-9c57-424c-af21-afa122e99866  LCCN: n50029883  LNB: 000195925  MusicBrainz: 36342b69-b8e0-420c-aeaf-f9fcbe2134e6  NDL: 00441026  NKC: xx0175979  NLK: KAC200604436  NSK: 000027078  NTA: 070509352  RERO: 02-A003300954  RKD: 105735  SNAC: w64x5pn2  SUDOC: 033112916  ULAN: 500011653  VIAF: 95751921   WorldCat (עם VIAF): 95751921
באד בלינגן

| --- | --- |
סמל באד בלינגןסמל באד בלינגן

בית העירייה של באד בלינגן
 מדינה:  גרמניה גרמניה
 מדינה:  באדן-וירטמברג באדן-וירטמברג
 שטח:  16.93 קמ"ר
 גובה:  257 מטרים
 אוכלוסייה:  ‏
  ‑ בעיירה:  5,182 (31 בדצמבר 2023)
  ‑ צפיפות:  241 נפש לקמ"ר (2014)
 קואורדינטות:  47°43′54″N 7°33′25″E﻿ / ﻿47.731666666667°N 7.5569444444444°E﻿ / 47.731666666667; 7.5569444444444 
 אזור זמן:  UTC +1
 www.bad-bellingen.de
  מפת מיקום  מפה מפורטת   (למפת גרמניה מוגדלת) שטוטגרט מינכן ברלין קלן ברמן המבורג פרנקפורט הנובר דיסלדורף לייפציג דרזדן נירנברג קיל בון מגדבורג ארפורט רוסטוק מיינץ פרייבורג שוורין לוקס. הולנד בלגיה צרפת דנמרק צ'כיה פולין אוסטריה שווייץ הים הבלטי הים הצפוניבאד בלינגן(למפת גרמניה רגילה) שטוטגרט מינכן ברלין קלן ברמן המבורג פרנקפורט הנובר דיסלדורף לייפציג דרזדן נירנברג קיל בון מגדבורג ארפורט רוסטוק מיינץ פרייבורג שוורין לוקס. הולנד בלגיה צרפת דנמרק צ'כיה פולין אוסטריה שווייץ הים הבלטי הים הצפוניבאד בלינגן(למפת באדן-וירטמברג רגילה) שטוטגרט מנהיים קרלסרוהה פרייבורג היידלברג היילברון אולם פפורצהיים רויטלינגן בוואריה צרפת שווייץ ריינלנד פפאלץ  הסןבאד בלינגן(למפת באדן-וירטמברג מוגדלת) שטוטגרט מנהיים קרלסרוהה פרייבורג היידלברג היילברון אולם פפורצהיים רויטלינגן בוואריה צרפת שווייץ ריינלנד פפאלץ  הסןבאד בלינגן  he tabBackground:;tabBorder:#aaa;defaultTab:0;
כנסיית Saint Leodegar ובית הקברות הצמוד לה בעיירה
באד בלינגן (בגרמנית: Bad Bellingen) היא עיירה במדינת באדן וירטמברג שבגרמניה. עיירה זו נמצאת על גבולה של גרמניה עם צרפת במערב. עיירה זו נמצאת במחוז הגרמני לוראך. העיר הגדולה הקרובה ביותר אליה היא מילהיים, כ-10 קילומטרים צפונית לבאד בלניגן.
באד בלינגן ידועה בעיקר בשל המרחצאות המצויים בה (ומכאן שמה, "Bad", בגרמנית "מרחצאה"). מבחינה היסטורית זהו מקום בו גרמנים עם בעיות בריאות שהו על מנת להירפא מהן.
העיירה היא עיר תאומה של העיירה רייגולדסוויל בשווייץ.
הערות שוליים

| --- | --- |
בקרת זהויות :  NLI: 987007545502505171  GND: 4005429-9  LCCN: n78041480  VIAF: 154749535   WorldCat (עם VIAF): 154749535
רחל אלבוים-דרור

| --- | --- |

 לידה:  1939 רפובליקת פולין 
 פטירה:  6 בינואר 2020 (בגיל 81 בערך) 
 ענף מדעי:  חינוך 
 מקום קבורה:  הר המנוחות 
 מקום לימודים:  האוניברסיטה העברית בירושלים  אוניברסיטת הרווארד 
 מוסדות:  האוניברסיטה העברית בירושלים 
 פרסים והוקרה:  פרס א.מ.ת. (2008) 
 בן או בת זוג:  יחזקאל דרור 
 
רחל אלבוים-דרור (1939 – 6 בינואר 2020) הייתה חוקרת והיסטוריונית של החינוך, פרופסור לחינוך, תרבות והיסטוריה בבית הספר לחינוך לחינוך באוניברסיטה העברית בירושלים. זוכת פרס א.מ.ת לחינוך בשנת 2008.
ביוגרפיה

אלבוים נולדה בפולין ועלתה לארץ עם הוריה כשהייתה בת חמש. היא גדלה בבית יוסף שבעמק בית שאן ואחר-כך בכפר יחזקאל. למדה במחזור הראשון של העתודה האקדמית בצה"ל באוניברסיטה העברית בירושלים לתואר בוגר בחינוך, בסוציולוגיה ובספרות ולתעודת הוראה לבתי ספר תיכוניים. בצה"ל סיימה קורס קצינות. היא זכתה במלגת לימודים באוניברסיטת הרוורד, ושם סיימה לימודי תואר מוסמך וכן תואר דוקטור.
בשובה לארץ החלה ללמד בבית הספר לחינוך באוניברסיטה העברית. באוניברסיטה ייסדה את המגמה למדיניות, מינהל ותכנון החינוך ועמדה בראשה שנים רבות. ב-1989 הוענק לה מעמד של פרופסור מן המניין, ובכך הייתה לאישה הראשונה שקיבלה את הדרגה הזו בתחום החינוך באוניברסיטה העברית.
זכתה בפרסים שונים, בהם פרס ירושלים לחינוך בשנת 1992 על ספרה "החינוך העברי בארץ ישראל" ובפרס ארנולד וישניצ'ר בשנת 1993 על ספרה "המחר של האתמול: האוטופיה הציונית".
בשנת 2003 פרסמה רומן באנגלית בשם "מוות נקי בתל אביב".
הייתה חברה במערכת כתב העת "עולם קטן" לחקר ספרות ילדים.
נפטרה ב-6 בינואר 2020, ונקברה בבית העלמין הר המנוחות בירושלים. הייתה נשואה לחתן פרס ישראל יחזקאל דרור, פרופסור למדע המדינה באוניברסיטה העברית.
ספריה

החינוך העברי בארץ ישראל, כרך א, 1914-1854, הוצאת יד יצחק בן-צבי, 1986
החינוך העברי בארץ ישראל, כרך ב, 1920-1914, הוצאת יד יצחק בן-צבי, 1986
המחר של האתמול - כרך ראשון: האוטופיה הציונית, הוצאת יד יצחק בן-צבי, 1993
המחר של האתמול - כרך שני: מבחר האוטופיה הציונית, הוצאת יד יצחק בן-צבי, 1993
מדיניות ומינהל: תאוריה ויישומים לחינוך - מקראה
The relationship of teacher salary levels to the selection of elementary school teaching as a vocation in Israel, Harvard Graduate School of Education, 1959
סלבריטי (סרט)

| --- | --- |
כרזת הסרט
כרזת הסרט
 בימוי:  וודי אלן
 הופק בידי:  לטי ארונסון, ז'אן דומניאן
 תסריט:  וודי אלן
 עריכה:  סוזן א. מורס
 שחקנים ראשיים:  קנת בראנה  ג'ודי דייוויס  ג'ו מנטניה
 מוזיקה:  פרנק לוסר 
 צילום:  סוון ניקוויסט
 מדינה:  ארצות הברית ארצות הברית
 חברה מפיצה:  מירמקס
 שיטת הפצה:  וידאו על פי דרישה 
 הקרנת בכורה:  20 בנובמבר 1998
 משך הקרנה:  113 דקות
 שפת הסרט:  אנגלית
 סוגה:  דרמה קומית, סרט קומדיה 
 מקום התרחשות:  ניו יורק 
 תקציב:  12 מיליון דולר
 הכנסות:  5.1 מיליון דולר
 הכנסות באתר מוג'ו:   celebrity
 דף הסרט ב־IMDb
 
סלבריטי (באנגלית: Celebrity) הוא סרט קולנוע אמריקאי בשחור-לבן משנת 1998 בכתיבה ובימוי של וודי אלן, עם קנת בראנה, ג'ודי דייוויס וג'ו מנטניה בתפקידים הראשיים.
העלילה מתרחשת בניו-יורק ועוסקת בחיים הרומנטיים והמקצועיים של עולם יוצרי הקולנוע, הסופרים, דוגמנים, שחקנים ואנשי טלוויזיה.
תקציר העלילה

לי סיימון (קנת בראנה) הוא סופר כושל בן 40 שנאלץ לעבוד ככתב עיתונות ולסקר חיים של ידוענים בתחום הבידור והדוגמנות.
הוא נשוי 16 שנים לרובין (ג'ודי דייוויס) שהיא מורה לאנגלית ומאמינה חזקה בדת ובישו. לי נמצא במשבר אמצע החיים, מרגיש שחייו עוברים לשווא ומודיע לרובין ההמומה כי החליט להתגרש.
הוא מגיע לתחילת הפקה של סרט שבו רואים מטוס מצייר באוויר את המילה HELP ומצליח לראיין את כוכבת הסרט ניקול וקסלר (מלאני גריפית) ולמרות היותה נשואה, היא מסכימה לסטוץ קצר אתו. לאחר זאת הוא מסקר מופע דוגמנות עילית ומצליח לקשור קשר עם דוגמנית העל (שרליז ת'רון). הוא מנסה למכור את התסריט שלו לשחקן המופרע ברנדון דארו (לאונרדו דיקפריו) ומכיר שם את בוני (פמקה ינסן), שחקנית מתחילה. היחסים אתה נפסקים כשהוא מכיר את השחקנית המתחילה נולה (וינונה ריידר) אך גם קשר זה לא מחזיק מעמד. לבסוף הוא צופה בהקרנת הסרט, רואה את המילה HELP ותוהה על עתידו.
לרובין המיואשת יש חברות טובות שלוקחות אותה לפלסטיקאי ד"ר לופוס (מייקל לרנר) ושם היא מתראיינת לטלוויזיה על ידי כתבת (דברה מסינג) לתוכנית בהפקתו של טוני מרטלה (ג'ו מנטנייה). ג'ו "נדלק" עליה ומציע לה לעבור לטלוויזיה. היא מהססת בגלל חינוכה הקתולי הנוקשה וחברתה נינה (ביבי ניווירת') מדריכה ומלמדת אותה בעזרת בננה, איך לבצע מין אוראלי.
לבסוף מקבלת רובין להפיק בטלוויזיה תוכנית על אוכל עם ידוענים. התכנית מצליחה ורובין מראיינת בתוכנית גם את דונלד טראמפ והופכת בעצמה לידוענית בעוד שהגרוש שלה לי, חש בכישלונו.
צוות השחקנים

| שם השחקן/ית | שם הדמות | הערות |
| --- | --- | --- |
| קנת בראנה | לי סיימון |  |
| ג'ודי דייוויס | רובין סיימון | שחקנית |
| ג'ו מנטניה | טוני גרדלה |  |
| מלאני גריפית | ניקול אוליבר | שחקנית |
| וינונה ריידר | נולה | שחקנית |
| שרליז ת'רון | דוגמנית על |  |
| לאונרדו די קפריו | ברנדון דארו | שחקן |
| פמקה ינסן | בוני | שחקנית |
| מייקל לרנר | ד"ר לופוס | פלסטיקאי |
| גרטשן מול | ג'ינה | שחקנית |
| ביבי ניווירת' | נינה |  |
| איידה טורטורו | אולגה | מגדת עתידות |
| דברה מסינג | כתבת טלוויזיה |  |
| ג'פרי רייט | גרג | במאי |
| דונלד טראמפ | בתפקיד עצמו |  |
ארנסט, ארכידוכס אוסטריה (1824–1899)

ארנסט, ארכידוכס אוסטריה (בגרמנית: Ernst von Österreich;‏ 8 באוגוסט 1824 – 4 באפריל 1899) היה חבר של בית הבסבורג-לורן.
ביוגרפיה > ראשית חייו

ארנסט נולד ב-8 באוגוסט 1824 במילאנו, והיה הבן השני של המשנה למלך בממלכת לומברדיה-ונציה ריינר יוזף, ארכידוכס אוסטריה ואליזבטה, נסיכת סבויה, בתם של קרלו אמנואלה, נסיך קריניאנו ומריה כריסטינה, נסיכת סקסוניה. בשנת 1844 הוא קיבל את תואר אביר מסדר גיזת הזהב מפרדיננד הראשון, קיסר אוסטריה.
ביוגרפיה > הקריירה הצבאית

ארנסט התחיל את הקריירה הצבאית שלו בחיל המצב של מילאנו, ובשנת 1845 מונה למפקד רגימנט הרגלים ה-48. בשנת 1847 הוא הועלה לדרגת גנרל-מיור. בשנת 1848, ארנסט השתתף באירועי מהפכת 1848 במילאנו, כאשר החיילים האוסטרים נאלצו לסגת מן העיר. בשנת 1849, ארנסט נשלח עם הרגימנט לטוסקנה והצליח לכבוש את ליבורנו ובזמן קצר לפזר את הכוחות של ג'וזפה גריבלדי. עבור פעילויות אלה הוא היה בשנת 1850 קיבל את מהפכת צלב ומקודם לדרגת פלדמרשל-לוטננט.
בשנת 1850, ארנסט הוצב בפרשבורג, ובשנת 1858 הוא הוצב בבודפשט, שם הוא התמנה לתפקיד מפקד חיל הפרשים. בשנת 1866, הוא השתתף בלחימה בבוהמיה.
בשנת 1867 ארנסט הועלה לדרגת גנרל חיל הפרשים, ובשנת 1868 הוא פרש מהצבא. לאחר פרישתו חי ארנסט באלמוניות, וב-4 באפריל 1899 מת בביתו בארך.
משפחתו

ארנסט טען כי הוא התחתן ב-26 באפריל 1858 בליובליאנה עם האצילה ההונגריה לאורה שקובליץ' דה וליקה אט בשנייה, בתו של אציל אלוישיוש שקובליץ' דה וליקה אט בשנייה ורברה איבנקוביץ' דה קבלקוט. פרנץ יוזף הראשון, קיסר אוסטריה סירב לתת אישור לנישואים מורגנטיים, אולם היא הייתה מוכרת כברונית פון ואלבורג, ונולדו להם 4 ילדים:
לורה פון ואלבורג (1859–1911)
ארנסט קרל היינריך פון ואלבורג (1859–1920)
היינריך פון ואלבורג (1861–1888)
קלוטילד פון ואלבורג (1863–1953)
לאחר מותו של ארנסט, ניסו ילדיו לדרוש את נחלותיו ועזבונו, אולם מכיוון שלא הייתה להם הוכחה רשמית לנישואי הוריהם, הם לא זכו בממונו, ונאלצו אף לוותר על התואר "פון ואלבורג".
הערות שוליים

↑   "Ernst, Erzherzog von Österreich" (in German). Bildarchiv Austria. Retrieved 10 May 2013.
↑  "Ernst, Erzherzog von Österreich" (בגרמנית). Bildarchiv Austria. נבדק ב-10 במאי 2013. {{cite web}}:  (עזרה)
↑  Szluha Márton (2012) Vas vármegye nemes családjai II kötet. Heraldika kiadó. 523.o.
| --- | --- |
בקרת זהויות :  GND: 135912857  ISNI: 0000 0000 5747 6860  NKC: mzk2005295155  RKD: 330954  ULAN: 500629558  VIAF: 80348287   WorldCat (עם VIAF): 80348287